# The Robe (film)

| The Robe |
| --- |
| Richard Burton kao protagonist filma |
| Režija | Henry Koster |
| Producent | Frank Ross |
| Scenario | * Gina Kaus
* Albert Maltz
* Philip Dunne
 |
| Predložak | *The Robe*; autor: Lloyd C. Douglas |
| Uloge | * Richard Burton
* Jean Simmons
* Victor Mature
* Michael Rennie
 |
| Muzika | Alfred Newman |
| Fotografija | Leon Shamroy |
| Montaža | Barbara McLean |
| Distribucija | 20th Century Fox |
| Premijera | 16. septembra 1953 (1953-09-16) |
| Trajanje | 135 min. |
| Zemlja |  Sjedinjene Države |
| Jezik | engleski |
| Budžet | 4,1 mil. $ |
| Bruto prihod | 36 mil. $ (SAD) |
| Kronologija |
|

|  |  |
| --- | --- |
| Prethodi:
 | Sl(ij)edi:
 |

 |
|

|  |  |
| --- | --- |
|  | *Demetrius and the Gladiators* |

 |

The Robe (srpskohrvatski: *Odora*) je američki historijski film snimljen 1953. godine, poznat kao prvi widescreen film javno prikazan u Cinemascope tehnici.

Predstavlja adaptaciju istoimenog romana Lloyda C. Douglasa. Radnja se događa u Rimskom Carstvu nedugo nakon razapinjanja Isusa. Protagonist, čiji lik tumači Richard Burton, je rimski oficir i plemić koji sticajem okolnosti dobija Isusove odoru, a zbog čega će postati kršćanin i umrijeti mučeničkom smrću.

Poticaj za korištenje nove tehnike bila je sve veća popularnost televizije zbog koje su hollywoodski studiji naglo počeli gubiti publiku. *The Robe* je njoj trebao ponuditi novi, atraktivniji, format slike, pri čemu, za razliku od prije toga nedavno uvedenog 3-D filma, publici nisu trebale naočale. Prije njega je u istoj tehnici snimljena romantična komedija *How to Marry a Millionaire*, ali su šefovi studija zaključili da će mogućnosti nove tehnike bolje demonstrirati epski film poput *The Robe*. U film je utrošen veliki novac, prije svega u prikazu brojnih detalja života u antičkom svijetu, iako su historičari kasnije pronašli određene nepreciznosti. Usprkos toga, *The Robe* je postigao ogroman uspjeh, pa je nominiran za Oscara, a Burton je dobio svoju prvu glumačku nominaciju i postao velika hollywoodska zvijezda. Već sljedeće godine je snimljen nastavak pod naslovom *Demetrius and the Gladiators*. Uspjeh *The Robe* je potakao Hollywood da tokom sljedećih nekoliko godina snima niz skupih filmova biblijske i historijske tematike, pri čemu su Cinemascope i druge widescreen tehnike postale njihov zaštitni znak.

## Uloge

|  |  |
| --- | --- |
| na špici* Richard Burton ... Marcellus Gallio
* Jean Simmons ... Diana
* Victor Mature ... Demetrius
* Michael Rennie ... Peter
* Jay Robinson ... Caligula
* Dean Jagger ... Justus
* Torin Thatcher ... Senator Gallio
* Richard Boone ... Pontius Pilate
* Betta St. John ... Miriam
* Jeff Morrow ... Paulus
* Ernest Thesiger ... Tiberius
* Dawn Addams ... Junia
* Leon Askin ... Abidor
 | Uncredited* Michael Ansara ... Judas
* Helen Beverley ... Rebecca
* Sally Corner ... Cornelia Gallio
* Rosalind Ivan ... Empress Julia the Elder
* Donald C. Klune ... Jesus of Nazareth
* David Leonard ... Marcipor
* Cameron Mitchell ... Jesus (glas)
* Jay Novello ... Tiro
* Frank Pulaski ... Quintus
* Pamela Robinson ... Lucia Gallio
 |

## Reference

## Vanjske veze

* *The Robe* u katalogu Američkog filmskog instituta
* *The Robe* na sajtu IMDb
* *The Robe (film)* na filmskoj bazi podataka TCM